ఈశావాస్యోపనిషద్

ఓం పూర్ణమదః పూర్ణమిదం పూర్ణాత్పూర్ణముదచ్యతే |
పూర్ణస్య పూర్ణమాదాయ పూర్ణమేవావశిష్యతే ||

ఓం శాన్తిః శాన్తిః శాన్తిః ||

ఓం ఈశా వాస్య’మిదగ్‍మ్ సర్వం యత్కించ జగ’త్వాం జగ’త్ |
తేన’ త్యక్తేన’ భుఞ్జీథా మా గృ’ధః కస్య’స్విద్ధనమ్” || ౧ ||

కుర్వన్నేవేహ కర్మా”ణి జిజీవిషేచ్చతగ్‍మ్ సమా”ః |
ఏవం త్వయి నాన్యథేతో”‌உస్తి న కర్మ’ లిప్యతే’ నరే” || ౨ ||

అసుర్యా నామ తే లోకా అన్ధేన తమసా‌உ‌உవృ’తాః |
తాగ్ంస్తే ప్రేత్యాభిగ’చ్ఛంతి యే కే చా”త్మహనో జనా”ః || ౩ ||

అనే”జదేకం మన’సో జవీ”యో నైన’ద్దేవా ఆ”ప్నువన్పూర్వమర్ష’త్ |
తద్ధావ’తో‌உన్యానత్యే”తి తిష్ఠత్తస్మిన్”నపో మా”తరిశ్వా” దధాతి || ౪ ||

తదే”జతి తన్నేజ’తి తద్దూరే తద్వం’తికే |
తదన్తర’స్య సర్వ’స్య తదు సర్వ’స్యాస్య బాహ్యతః || ౫ ||

యస్తు సర్వా”ణి భూతాన్యాత్మన్యేవానుపశ్య’తి |
సర్వభూతేషు’ చాత్మానం తతో న విహు’గుప్సతే || ౬ ||

యస్మిన్సర్వా”ణి భూతాన్యాత్మైవాభూ”ద్విజానతః |
తత్ర కో మోహః కః శోకః’ ఏకత్వమ’నుపశ్య’తః || ౭ ||

స పర్య’గాచ్చుక్రమ’కాయమ’ప్రణమ’స్నావిరగ్‍మ్ శుద్ధమపా”పవిద్ధమ్ |
కవిర్మ’నీషీ ప’రిభూః స్వ’యమ్భూ-ర్యా”థాతథ్యతో‌உర్థాన్
వ్య’దధాచ్ఛాశ్వతీభ్యః సమా”భ్యః || ౮ ||

అన్ధం తమః ప్రవి’శంతి యే‌உవి’ద్యాముపాస’తే |
తతో భూయ’ ఇవ తే తమో య ఉ’ విద్యాయా”గ్‍మ్ రతాః || ౯ ||

అన్యదేవాయురిద్యయా‌உన్యదా”హురవి’ద్యయా |
ఇతి’ శుశుమ ధీరా”ణాం యే నస్తద్వి’చచక్షిరే || ౧౦ ||

విద్యాం చావి’ద్యాం చ యస్తద్వేదోభయ’గ్‍మ్ సహ |
అవి’ద్యయా మృత్యుం తీర్త్వా విద్యయా‌உమృత’మశ్నుతే || ౧౧ ||

అన్ధం తమః ప్రవి’శంతి యే‌உసమ్”భూతిముపాస’తే |
తతో భూయ’ ఇవ తే తమో య ఉ సమ్భూ”త్యాగ్‍మ్ రతాః || ౧౨ ||

అన్యదేవాహుః సమ్”భవాదన్యదా”హురసమ్”భవాత్ |
ఇతి’ శుశ్రుమ ధీరా”ణాం యే నస్తద్వి’చచక్షిరే || ౧౩ ||

సమ్భూ”తిం చ విణాశం చ యస్తద్వేదోభయ’గ్‍మ్ సహ |
వినాశేన’ మృత్యుం తీర్త్వా సమ్భూ”త్యా‌உమృత’మశ్నుతే || ౧౪ ||

హిరణ్మయే”న పాత్రే”ణ సత్యస్యాపి’హితం ముఖమ్” |
తత్వం పూ”షన్నపావృ’ణు సత్యధ”ర్మాయ దృష్టయే” || ౧౫ ||

పూష’న్నేకర్షే యమ సూర్య ప్రాజా”పత్య వ్యూ”హ రశ్మీన్
సమూ”హ తేజో యత్తే” రూపం కల్యా”ణతమం తత్తే” పశ్యామి |
యో‌உసావసౌ పురు’షః సో‌உహమ’స్మి || ౧౬ ||

వాయురని’లమమృతమథేదం భస్మా”న్తగ్ం శరీ’రమ్ |
ఓం ౩ క్రతో స్మర’ కృతగ్‍మ్ స్మ’ర క్రతో స్మర’ కృతగ్‍మ్ స్మ’ర || ౧౭ ||

అగ్నే నయ’ సుపథా” రాయే అస్మాన్ విశ్వా’ని దేవ వయనా’ని విద్వాన్ |
యుయోధ్యస్మజ్జు’హురాణమేనో భూయి’ష్టాం తే నమ’ఉక్తిం విధేమ || ౧౮ ||

ఓం పూర్ణమదః పూర్ణమిదం పూర్ణాత్పూర్ణముదచ్యతే |
పూర్ణస్య పూర్ణమాదాయ పూర్ణమేవావశిష్యతే ||

ఓం శాన్తిః శాన్తిః శాన్తిః ||

Web Url: http://www.vignanam.org/veda/eesavasyopanishad-shuddhatelugu.html